โรเบิร์ต สายควัน

ไพฑูรย์ พุ่มรัตน์ หรือที่รู้จักกันในชื่อ "โรเบิร์ต สายควัน" (ชื่อจริง: ไพฑูรย์ พุ่มรัตน์) นักแสดงตลกชาวไทยเชื้อสายอเมริกัน

**ประวัติ**
โรเบิร์ตมีชื่อจริงว่า ไพฑูรย์ พุ่มรัตน์ ชื่อเล่นว่า หมั่ง แต่จะรู้จักในชื่อ "โรเบิร์ต สายควัน" เกิดเมื่อวันที่ 7 พฤศจิกายน พ.ศ. 2508 ในชุมชนแออัดย่านบางเขน​ มีพ่อเป็นชาวอเมริกันผิวดำ (แอฟริกัน - อเมริกัน) ชื่ออเล็ก คูเปอร์ และแม่เป็นชาวไทยจากจังหวัดอ่างทองชื่อนางสำริด พุ่มรัตน์ อาศัยอยู่ในสลัมคลองเตย ต่อมาพ่อและแม่ได้ย้ายไปอาศัยอยู่ที่อเมริกาทิ้งให้เขาและน้องสาวอีก 1 คนต้องอาศัยอยู่กับยายที่ประกอบอาชีพหมอนวดแผนไทย เขาและน้องสาวจึงต้องทำหน้าที่หาลูกค้าให้กับยายตามห้องเช่าต่าง ๆ ในวัยเด็กไพฑูรย์ไม่ได้เรียนหนังสือและติดกับเหล่าอบายมุขตั้งแต่วัยเด็ก 
จนกระทั่ง พ.ศ. 2520 ไพฑูรย์ในวัย 12 ปีจึงเริ่มต้นประกอบอาชีพอย่างจริงจังด้วยการเป็นกระเป๋ารถสองแถวสาย สะพานใหม่ — อนุสาวรีย์ชัยสมรภูมิ จนทำให้ได้สนิทกับ วันชาติ พึ่งฉ่ำ หรือ หนู คลองเตย ดาวตลกระดับตำนานผู้ล่วงลับ
ไพฑูรย์เริ่มต้นอาชีพในวงการเนื่องจากน้าสาวซึ่งมีสามีเป็นเจ้าของโรงลิเกคือ บุญชู แสงเพชร โดยทำหน้าที่เล่นเครื่องดนตรีอย่างระนาด และกลอง ได้ชักชวนให้เขามาเป็นมือระนาดและมือกลองในคณะลิเกของบุญชู ต่อมาจึงได้เลื่อนขึ้นเป็นตัวโจ๊กประจำคณะ
จากนั้นไพฑูรย์ได้มีโอกาสก้าวเข้าสู่วงการตลกอย่างเต็มตัวเมื่อ โจ้ สายัณห์ ดอกมะดัน รุ่นพี่ในวงการลิเกซึ่งตอนนั้นได้ไปอยู่ในคณะของ  ดี๋ ดอกมะดัน ได้ชักชวนให้เขาไปอยู่กับคณะ มันจะฮา ของ ชา ฉิ่งฉับ ซึ่งต่อมาเปลี่ยนชื่อคณะเป็น บิ๊กแชมป์ เนื่องจากในคณะตัวตลกไม่พอ
ต่อมาไพฑูรย์ได้ย้ายมาอยู่กับคณะ ดี๋ ดอกมะดัน ในตำแหน่งตัวปูจนเริ่มมีชื่อเสียงและเงินทอง แต่เพราะถูกชักชวนจากเพื่อนที่ติดยาเสพติดทำให้เขาติดยาเสพติดจนเคยถูกจับเข้าคุกทำให้อนาคตในวงการบันเทิงของเขาแทบจะจบสิ้นลง ไพฑูรย์จึงตัดสินใจเลิกยาอย่างเด็ดขาดประกอบกับได้รับโอกาสจาก ชัชชัย จำเนียรกุล หรือ บอล เชิญยิ้ม ให้กลับเข้าสู่วงการตลกด้วยการให้เข้าร่วมคณะตลกของเขาจนกลับมามีงานและมีชื่อเสียงอีกครั้ง

**ชีวิตส่วนตัวและสุขภาพ**
สมรสกับ แจ๋วแหวว พุ่มรัตน์ มีบุตรสาว 2 คน ชื่อ กัลยาณี พุ่มรัตน์ (ชื่อเล่น : ยุ้ย)​ และ ไพลิน พุ่มรัตน์ (ชื่อเล่น : ใหม่)​
ไพฑูรย์ได้เข้ารับการรักษาผ่าตัดรักษามะเร็งปอด จนหายดีและได้ตรวจพบวัณโรคเมื่อวันศุกร์ที่ 18 กันยายน 2563 ในวันถัดมา คือ วันเสาร์ที่ 19 กันยายน 2563 บอล เชิญยิ้ม ได้โพสต์ในเฟซบุ๊ก​ส่วนตัวว่า ไพฑูรย์ เสียชีวิตแล้วด้วยโรคแทรกซ้อนวัณโรคปอดหลังจากรักษาโรคมะเร็งปอด ที่โรงพยาบาลเสรีรักษ์ เมื่อ​เวลา 22:10 ​

**ผลงาน**

**รายการโทรทัศน์**
 เฮฮา หน้าหอ ทาง ITV ปี 2550 - บริษัทฮาไม่จำกัด ทาง ช่อง 9 เอ็มคอต เอชดี (5 เมษายน พ.ศ. 2558 -  2 กรกฎาคม พ.ศ. 2560) และ ช่องวัน 31 (19 สิงหาคม พ.ศ. 2560 - พ.ศ. 2563)- เจ็ดดาวประจัญบาน ทาง ช่อง 7- โจ๊กเกอร์ วาไรตี้ ทาง ไทยทีวีสีช่อง 3 (7 มกราคม พ.ศ. 2559 - 19 มีนาคม พ.ศ. 2561)- เกมพันหน้า (The hero on tour) ทาง ช่อง 7 สี (14 มกราคม - 4 กุมภาพันธ์ พ.ศ. 2561) - โกดังมหาสนุก ทาง ไทยทีวีสีช่อง 3 (20 มีนาคม พ.ศ. 2561 - 2563)- เกมพันหน้า ซูเปอร์เซเว่น ทาง ช่อง 7HD (5 พฤษภาคม  - 30 กันยายน พ.ศ. 2561)  (เฉพาะช่วงละครพักยก ร่วมกับ ติ๊ก กลิ่นสี, นุ้ย เชิญยิ้ม, บอล เชิญยิ้ม) - Davinci เกมถอดรหัส ทาง ไทยทีวีสีช่อง 3 (หัวหน้าทีม STEAL รับเชิญในเทปอาชีพ คนขับรถแท็กซี่)- แก๊งป่วนดวลราคา ทาง ไทยรัฐทีวี (1 ตุลาคม 2561 - 29 กันยายน 2562) (ร่วมกับ ค่อม ชวนชื่น, บอล เชิญยิ้ม, ดรุณี สุทธิพิทักษ์)- อะจ๊าก ทาง จีเอ็มเอ็ม 25 (10 มีนาคม พ.ศ. 2562 - พ.ศ. 2563)- ขบวนการโจ๊กเกอร์ ทาง ช่องเวิร์คพอยท์

**รายการทางสื่อออนไลน์**
 รายการ ครัวคะนอง ep1 ทาง Youtube:JOKER FAMILY (11 ตุลาคม พ.ศ. 2562 -  พ.ศ. 2563)- รายการ มาไงวะ ทาง Youtube:JOKER FAMILY (29 ตุลาคม พ.ศ. 2562 -  พ.ศ. 2563)- รายการ เดอะเมีย คนที่ 1 แจง ทาง Youtube:JOKER FAMILY (14 มกราคม พ.ศ. 2563 -  พ.ศ. 2563)

**ภาพยนตร์**
ปี 2553- สาระแนเห็นผี (รับเชิญ)
ปี 2555- สูบคู่กู้โลก รับบทเป็น เจ้ามือไฮโล (รับเชิญ)
ปี 2559- อาม่า
ปี 2560- ไทยแลนด์โอนลี่- สลัมบอย ซอยตื้ด รับบทเป็น หลอด เก้านิ้ว- ดอกฟ้ากับหมาแจ๊ส รับบทเป็น ลุงโมก
ปี 2561- ไบค์แมน ศักรินทร์ตูดหมึก รับบทเป็น องอาจ (หลง)- ขุนบันลือ รับบทเป็น หลวงอานุภักดิ์
ปี 2562- หลวงตามหาเฮง รับบทเป็น กาง- ออนซอนเด รับบทเป็น เฒ่าจ๊วด- แฮปปี้นิวยู แสบสนั่น ยันหว่าง รับบทเป็น รองฯ น็อต- สงกรานต์ แสบสะท้านโลกันต์ รับบทเป็น สงกรานต์- ไบค์แมน 2 รับบทเป็น องอาจ (หลง)
ปี 2563- มือปืน/โลก/พระ/จัน 2 รับบทเป็น คิด ไซเรนเซอร์- ฮักเถิดเทิง รับบทเป็น ยอดชาย (นักดับเพลิง) (รับเชิญ)- หลวงพี่กะอีปอบ รับบทเป็น หมวดศัจธร- อีเรียมซิ่ง รับบทเป็น โต  
ปี 2565- บักแตงโม รับบทเป็น หมวดแรมโบ้ (ซึ่งแสดงหนังเป็นเรื่องสุดท้ายเช่นเดียวกับ ค่อม ชวนชื่น)

**ซิทคอม**
 ระเบิดเถิดเทิง รับบท โจร คู่กับ กระรอก เชิญยิ้ม ในตอน ปล้น ปล๊น ปล้น- ระเบิดเถิดเทิงซอยข้าใครอย่าแตะ รับบท เสี่ยหมี ทาง ช่องเวิร์คพอยท์
*บางรักชอย 9 ตอน ลับลมคมใน
*สู้ตายนายกระจับ รับบท หมอผี

**ละครโทรทัศน์**
 เสน่ห์รักภูตสาว (รับเชิญ)- บริษัทฮาไม่จำกัด

**ละครชุด**

**มิวสิควีดิโอ**
 เพลง นะโม ของ นุ้ย เชิญยิ้ม (2562)

** อ้างอิง**

**แหล่งข้อมูลอื่น**
  จากตลกขี้ยาสู่ซุปตาร์แห่งโลกโซเชียล "โรเบิร์ต สายควัน" โพสต์ทูเดย์ 21 มกราคม 2560
หมวดหมู่:บุคคลจากเขตบางเขน
หมวดหมู่:ชาวไทยเชื้อสายอเมริกัน
หมวดหมู่:นักแสดงชายชาวไทย
หมวดหมู่:นักแสดงตลกไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:ยูทูบเบอร์ชาวไทย
หมวดหมู่:เสียชีวิตจากมะเร็งปอด
หมวดหมู่:เสียชีวิตจากวัณโรค
หมวดหมู่:นักแสดงละครโทรทัศน์ชายชาวไทย